Nafarroako Parlamentuko Mahaiak, 2019ko urtarrilaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, lurrazpiko, meatzeetako edo ura bilatzeko prospekzioei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko urtarrilaren 21ean

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Lurpeko prospekzioen tratamenduari dagokionez –prospekzioak meatzeetakoak edo ura bilatzekoak izan–, honako hau jakin nahi dut:

Nafarroako Gobernuak ba al dauka protokolorik horiek non dauden eta behar bezala itxita eta zigilatuta dauden jakiteko?

Nafarroan zenbat prospekzio egin dira azken hiru urteotan?

Nafarroako Gobernuak ba al du horien kokalekuen maparik?

Ba al dago prospekzio horien seinaleztapenik, kontrolik eta tratamendurik?

Iruñean, 2019ko urtarrilaren 17an

Foru parlamentaria: Maiorga Ramírez Erro